cyanic-selkie/wikianc huggingface dataset:
Hurricanes (Superrugbyspan)
1998–2002
Die Hurricanes het die 2000-seisoen met ’n nuwe stadion geopen. Die hoogtepunt in daardie seisoen was die oorwinning oor die uiteindelike kampioene, die Crusaders in die rondomtaliewedstryde met 41 – 29. Aan die einde van die seisoen het die Hurricanes steeds ’n kans gehad om die uitspeelrondes te haal waarvoor hulle die Bulls moes klop om in aanmerking te bly. Hulle kon nie die Bulls wen nie en het die seisoen op ’n teleurstellende agtste plek afgesluit.
Alhoewel die Wellington Lions die 2000-seisoen van die Nasionale Provinsiale Kampioenskap (NPC) gewen het, het die Hurricanes slegs negende op die punteleër geëindig in 2001. Na ’n agtste plek in 2000 en nog ’n negende plek in 2002 het Graham Mourie, die afrigter sedert 2000, bedank.
Nuwe era: 2003–huidig
Ten spyte van berigte dat Colin Cooper, toe hulpafrigter van die Crusaders, gesê het hy is nog nie gereed om die Crusaders te verlaat nie was die Huricanes in staat om Cooper (toe hoofafrigter van Taranaki) weg te lok van die kampioene af en hy is aangestel as die hoofafrigter van die Hurricanes vir 2003.
Vir die 2004-seisoen is Jonah Lomu uit die span gelaat weens ’n kwaadaardige siekte wat gelei het tot ’n nieroorplanting. Die seisoen was teleurstellend vir die Hurricanes nadat hulle elfde op die punteleër geëindig het. Die meeste van die spelers is egter opgeneem in die span vir 2005 en die Hurricanes het in daardie jaar weer tot die uitspeelrondes gevorder. Hulle het teen die Crusaders in Christchurch verloor met 47 – 7. Jimmy Goperth, voormalige losskakel vir die Nieu-Seeland Colts het in daardie seisoen 139 punte aangeteken en hy is beskou as ’n gepaste opvolger vir David Holwell wat op pad na Ierland was. Aan die einde van die seisoen het die Hurricanes die dienste van die Australiese spelskepper, Brock James, wat in die vorige seisoen vir Taranaki en die Blues uitgeblink het, probeer bekom. Luke McAlister het ook te kenne gegee dat hy in Wellington sal wil speel, en die Hurricanes het probeer om Andrew Merhtens na Wellington te lok maar was nie suksesvol nie.
In 2006 is die kompetisie uitgebrei na 14 spanne met die toevoeging van die Western Force van Australië en die Cheetahs van Suid-Afrika. Rodney So’oialo is aangewys as nuwe kaptein van die Hurricanes nadat Umaga gesê het hy wil op sy spel konsentreer. Die span van Wellington het weer goed gespeel en weer deurgedring na die uitspeelrondes. Hierdie keer het hulle Waratahs in Wellington met 16 – 14 in die halfeindronde geklop. Hulle is na Christchurch vir die eindstryd. Die wedstryd is in swaar mistige toestande, wat dit moeilik gemaak het vir die spelers gespeel, gespeel en die Crusaders het met 19 – 12 gewen. Na afloop van die wedstryd het ’n insident in ’n nagklub waarby ’n handsak, Chris Masoe en Tana Umaga betrokke was, ’n herrie in die media veroorsaak.
2007 was nie ’n goeie seisoen vir die Hurricanes nie en hulle kon slegs ses wedstryde wen was ’n agtste plek op die punteleër tot gevolg gehad het. In 2008 is egter baie verbeter en die Hurricanes het vir die vyfde keer tot die uitspeelrondes deurgedring nadat hulle vierde op die punteleër geëindig het. Hulle is egter deur die Crusaders met 33 – 22 geklop. In 2009 het hulle selfs nog beter gevaar en was aan die einde van die rondomtalietoernooi in die derde plek. Hulle het egter hierdie keer teen die Chiefs verloor met 14 – 10.
Konsessiegebied
Die konsessie verteenwoordig die Ooskus-, Poverty Bay-, Hawke’s Bay-, Taranaki-. Wanganui-, Manawatu-, Wairarapa-Bush-, Horowhenua-Kapiti- en Wellington provinsiale rugbyunies. Hierdie gebied maak die Hurricanes die tweede grootste Nieu-Seelandse konsessie met verteenwoordiging van 920,000 mense.
Soos al die Nieu-Seelandse Super 14-spanne kan die Hurricanes elke seisoen 24 ven sy eie spelers teen kontraktering deur ander unies/konsessies beskerm. Spelers wat nie beskerm is nie kan deur enige van die ander vier konsessies gekontak word.
Stadion
Die Hurricanes speel die meeste van hulle wedstryde op die Westpacstadion (met sitplek vir 34,500 mense), in Wellington se Waterfront. Die stadion staan in volksmond bekend as die "Koekblik" weens die vorm daarvan. Die stadion is in 2000 geopen om die span se vorige basis, Athletic Park, te vervang. Yarrow-stadion (voorheen bekend as Rugby Park) in Nieu-Plymouth, die FMG-stadion (voorheen die Skougronde) in Palmerston North en McLean Park in Napier het ook al wedstryde van die Hurricanes aangebied.
In die aanvangsjare van die kompetisie het die Hurricanes een, soms twee keer op ’n ander stadion as die een in Wellington gespeel afhangende van hoeveel tuiswedstryde hulle per jaar gehad het. Hierdie beleid is verkelkom aangesien die Hurricanes so ’n groot geografiese area dek. Meer onlangs het die Hurricanes egter selde op ’n ander plek as Wellington gespeel omdat die stadion in Wellington dikwels voller was as wanneer die Hurricanes elders gespeel het. Dit het ’n negatiewe impak op die Hurricanes se finansies gehad ten spyte van die uitbreiding van die kompetisie. Die span se kleure is geel en swart (dit verteenwoordig die kleure van Wellington en Taranaki wat aanvanklik die twee groot unies in die konsessie was), met klein afwerkings in donker blou en wit sodat die ander unies ook verteenwoordig kan word (swart en wit vir Hawke’s Bay, blou en wit vir Horowhenue-Kapiti, blou vir Wanganui en wit vir Manawatu (saam met groen)).
Super 12
Die volgende tabel som die Highlanders se Super 12-uitslae op: ! width="20"|Seisoen ! width="20"|Pos ! width="20"|Gespeel ! width="20"|Gewen ! width="20"|Gelyk ! width="20"|Verloor ! width="20"|Punte vir ! width="20"|Punte teen ! width="25"|+/- ! width="20"|BP ! width="20"|Pte ! width="250"|Notas
Super 14
Die volgende tabel som die Hurricanes se Super 14-uitslae op: ! width="20"|Seisoen ! width="20"|Pos ! width="20"|Gespeel ! width="20"|Gewen ! width="20"|Gelyk ! width="20"|Verloor ! width="20"|Punte vir ! width="20"|Punte teen ! width="25"|+/- ! width="20"|BP ! width="20"|Pte ! width="250"|Notas
SupeRugby
Die volgende tabel som die Hurricanes se Superrugby-uitslae op: ! width="20"|Seisoen ! width="20"|Pos ! width="20"|Gespeel ! width="20"|Gewen ! width="20"|Gelyk ! width="20"|Verloor ! width="20"|Punte vir ! width="20"|Punte teen ! width="25"|+/- ! width="20"|BP1 ! width="20"|Pte ! width="250"|Notas 1 Punte toegeken vir ’n loslootjie is nie hierby ingereken nie.
Die volgende tabel som die Hurricanes se Superrugby-uitslae vir die uitgebreide toernooi van agtien spanne op: ! width="20"|Seisoen ! width="20"|Pos Alg ! width="20"|Pos Groep ! width="20"|Gespeel ! width="20"|Gewen ! width="20"|Gelyk ! width="20"|Verloor ! width="20"|Punte vir ! width="20"|Punte teen ! width="35"|+/− ! width="20"|BP1 ! width="20"|Pte ! width="250"|Notas
Pêrelvlieg
Pêrelvlieë (orde Plecoptera) is primitiewe insekte wat in die 250 miljoen jaar van hulle bestaan feitlik geen verandering ondergaan het nie. Die larwe leef in suurstofhoudende water en haal deur kieue asem. Die volwasse diere kan nie goed vlieg nie en word daarom meestal aan die oewers van die waterbronne waar hulle gebore is, aangetref. Die pêrelvliegbevolking het in die afgelope tyd weens waterbesoedeling afgeneem.
Imago's
Die imago's (volwasse insekte) van al 1 300 spesies van die pêrelvlieg (orde Plecoptera) is grys insekte wat 'n onopvallende lewe langs die oewers van riviere lei. Hulle word van vlieë (orde Diptera) onderskei, onder meer deur die teenwoordigheid van twee gelede uitsteeksels aan die stert (cerci). Kokerjuffers het ook sulke uitsteeksels (drie), waarvan twee cerci en een ’n filament is. Wanneer die insek stilsit, lê die vier vlerke plat op sy rug. Die punte van die agtervlerke is verleng en vorm 'n anale lob wat na binne gevou word wanneer die vlerke soos 'n waaier geplooi word.
Sommige manlike pêrelvlieë het gereduseerde of geen vlerke nie. Dit kan beswaarlik as 'n nadeel beskou word omdat die meeste pêrelvlieë in elk geval baie lomp vlieërs is. Dit is een van die redes waarom hulle dikwels naby hulle geboorteplek, naby brûe of op plante aan rivieroewers aangetref word. Die lang, dun antenne op die insek se kop bestaan uit 'n groot aantal segmente. Pêrelvlieë het bytende en kouende monddele, maar gebruik dit selde na die larwestadium omdat die meeste imago's net vloeistof inneem. Die volwasse stadium duur slegs 'n paar weke.
Larwes
Pêrelvlieë lê hulle eiers in die water. Die wyfie swem op die water of vlieg net bokant die wateroppervlak en druk haaronderlyf binne die water. Sommige wyfies laat val eenvoudig hul eiers terwyl hulle vlieg. Die larwe wat uit die eier te voorskyn kom, lyk al baie na die volwasse insek – nog net die vlerke en die geslagsorgane ontbreek. Dit kan egter 'n hele paar jaar duur voordat 'n larwe volgroei is. In die tydperk kan hy tot 33 keer vervel en na elke vervelling lyk hy meer na die imago.
Asemhaling vind plaas deur middel van draderige, vertakte kieue op die borsstuk, waar die bene aan die lyf geheg is. Net die Australiese pêrelvlieg van die familie Eustheniidae het kieue aan die agterlyf soos by kokerjuffers. Sommige ander families het egter oorblyfsels van kieue aan die agterlyf. Die larwe (nimf) hou meestal onder klippe, maar soms ook op voedselryke plekke in die middel van die stroom. Hulle eet plantaardige of dierlike voedsel en soms albei. Die larwe is besonder gevoelig vir waterbesoedeling en word daarom as lewende maatstaf vir die graad van besoedeling gebruik.
Verteenwoordigers
Op grond van die vorm van twee paar lobbe aan die onderlip (labium) van die nimfe word twee subordes onderskei: die Systellognatha met klein middel- en groot buitelobbe, en die Holognatha met ewe groot binne- en buitelobbe. Eersgenoemde orde se larwes lewe meestal van dierlike materiaal en groei in die lente of somer tot imago's. Die familie Perlidae, met die bekende genus Perla, behoort tot die orde en gaan deur 'n larwestadium van vier jaar.
Die groen pêrelvlieg (Chloroperlidae) kan uitgeken word aan sy klein (soms ontbrekende) anale tob. Een van die weinige Systellognatha wat as volwassenes nog eet, is die groenkleurige pêrelvlieg (familie Isoperlidae). wat van stuifmeelkorrels leef. Die larwes van die suborde Holognatha eet plantaardige materiaal, en die van die winterpêrelvlieg (familie Taeniopterygidae) leef in groot riviere. Die imago's kom in die winter te voorskyn.
Atos
Atos is 'n Franse digitale dienste-onderneming (ESN), gestig in 1997. Dit is een van die 10 grootste ESN's wêreldwyd, met 'n jaarlikse omset van byna 11 miljard euro in 2019 en ongeveer 110.000 werknemers versprei oor 73 lande. Die groep, wat sedert die verkryging van Bull, Europese leier is in wolk, kuberveiligheid en superrekenaars, is op die CAC 40 genoteer. Sedert 2001 is Atos die wêreldwye IT-vennoot van die Olimpiese en Paralimpiese Spele.
Boot
'n Boot is enige tipe watervaartuig, gewoonlik groter as 'n skuit, maar heelwat kleiner as 'n skip wat meestal op die oop oseaan vaar. Ook sal kragbote, insluitend duikbote, na binne oorhel wanneer hulle 'n draai op die water maak, terwyl skepe na buite oorhel. Bote kan op riviere, damme, mere en aan die kus van die oseaan gebruik word. Dit word veral benut vir ontspanning, noodsaaklike vervoer (bv. op 'n lang rivier), as hengelplatform, of vir maritieme patrolliewerk.
Passasierskepe, vragskepe, tenkskepe, sleepbote, treilers, ligters, barkasse, motorbote en jolle hierdie en baie ander soorte vaartuie kan in groot getalle in die hawens van die wêreld gesien word. Sommige  is groot en ander is klein, sommige is mooi en vinnig en ander is onooglik en stadig. Maar elkeen is spesiaal ontwerp en gebou om die taak waarvoor dit bedoel is, so doeltreffend as moontlik uit te voer.
Motorbootmasjiene
Motorbootmasjiene kan buiteboords of binneboords aangebring word, eg. word binne-in die vaartuig ingebou. Die krag word op die skroef oorgedra met 'n dryfas wat deur die agterstewe loop. Lg. is minder ingewikkeld omdat die motor, skag en skroef in 'n enkele eenheid gebou is, wat oor die hek van die vaartuig hang.
Barge
Veral in Europese hawens word vaartuie soos hierdie dikwels gebruik om stortladingvrag, veral steenkool, te vervoer. Hierdie barg word met sy eie dieselmasjien aangedryf, en hy is ontwerp om 'n groot vrag te dra. Snelheid is van mindere belang. Barge soos hierdie kan net in beskutte waters aangewend word en vermy die oop see.
Riviertenkskip
Hierdie vaartuie word veral op die riviere van Europa gebruik om groot hoeveelhede vloeistowwe te vervoer. In hawens word hulle dikwels gebruik om brandstof of vars water na skepe te neem. Hierdie skepe word opsetlik smal gebou sodat hulle by nou plekke kan deurvaar.
Onderlosser
Hierdie baggerskuit word gebruik om die sand en modder wat in die hawe uitgebagger is, diep in die see uit te gooi. Groot deure in die bodem val oop om die vrag uit te stort.
Jagte
Groot plesiervaartuie word ook jagte genoem. Vandag word die tuie met dieselmotore aangedryf.
Sleepligters
Wanneer 'n groot vragskip vasmeer, is dit nie altyd moontlik om die hele vrag op die kaai af te laai nie. Dikwels word 'n gedeelte van die vrag dan op ligters gelaai wat langs die skip vasmaak. Die ligters word dan na plekke geneem waar die vrag verder hanteer kan word.
Veerbote
Tussen Robbeneiland en Kaapstad loop 'n veerboot wat mense vervoer. Maar in sommige wêrelddele bestaan gereelde pontdienste vir motors, busse en selfs treine. Veerbote vir treine en motors vaar gereeld tussen die Britse Eilande en die vasteland van Europa, en tussen Duitsland en die Skandinawiese lande.
Drywende hyskrane
Hierdie mobiele hyskrane word in menige groot hawens, ook dié van Suid-Afrika, aangetref. Hulle word veral gebruik om swaar dekvragte op en af van skepe te laai, en om swaar hawewerktuie soos droogdok-hekke te hanteer.
Bronverwysing
* Kennis, Volume 1, 1980, bl. 57-59, ISBN 0-7981-0823-1
Ford Bantam
Die Ford Bantam is 'n bakkie ('n ligte afleweringswa) wat deur die Ford Motormaatskappy in Suid-Afrika gebou is. Dit het oor drie verskillende modelgeslagte gestrek en is in Suid-Afrika ontwikkel en geproduseer vir die plaaslike mark.
Geskiedenis
Die oorspronklike Ford Bantam is in 1983 bekendgestel en was gebaseer op die Ford Escort Mk III. Dit is vervaardig in die Ford-aanleg in Port Elizabeth en later in die Samcor-aanleg te Pretoria, nadat Ford onttrek het uit Suid-Afrika. Dit is vervang deur die tweede geslag Ford Bantam, met 'n Mazda 323 sesde geslag-gebaseerde Ford Laser voorkant, en was ook bemark as 'n "Mazda Rustler". Die tweede geslag het 'n 1.6-liter inlynviersilinderenjin gehad.
Die derde geslag Ford Bantam is in 2002 geloods, met die Ford Fiesta Mk V (kodenaam BE91) se voorkant, maar nog steeds met die oorspronklike Bantamlaaibak en basiese agtervering. Dit is vervaardig in dieselfde aanleg in Pretoria (toe weer deel van Ford). Enjinkeuses was 'n 1.3 liter-8-klep, 'n 1.6 liter-8-klep RoCam petrol en 'n 1.8 liter-Idi gewoongeaspireerde dieselenjin. Die derde geslag deel net die voorkant met die soortgelyke Brasiliaanse ontwikkelde Ford Courier, met 'n totaal verskillende agterstel. In 2006 het dit voordeel getrek uit 'n ligte voorkant- en binne-herontwerp. Die 1.8 liter-Idi dieselenjin is toe weggelaat uit die reeks. In die vroeë 2009, was die Bantam weer opgekikker met 'n nuwe enjinkap, hoofligte, stamper, agterligte, nomenklatuur, instrumentgroep en binne-afwerking 'n Moderne dieselenjin is ook aan die reeks bekendgestel, die 1.4-liter DV4 (of DLD) enjin.
Charo
Charo (gebore 15 Januarie 1941 [dispuut]) is 'n Amerikaanse aktrise. Sy is bekend vir haar rolle in die rolprente Tiger by the Tail (1970), The Concorde... Airport '79 (1979), en Thumbelina (1994), en in die televisiereeks Don't Trust the B in Apartment 23 (2012).
Natalse naguil
Dit word in Angola, Botswana, Burundi, Kameroen, Tsjad, Republiek van die Kongo, Demokratiese Republiek van die Kongo, Ivoorkus, Gabon, Gambië, Ghana, Kenia, Liberië, Mali, Mosambiek, Namibië, Nigerië, Rwanda, Sierra Leone, Suid-Afrika, Soedan, Tanzanië, Uganda, Zambië en Zimbabwe gevind.
Teis Bayer
Teis Bayer (gebore 2 November 1959) is 'n Deense akteur. Hy is bekend vir sy rolle in die rolprent Headhunter (2009) en in die televisiereekse Skjulte spor (2000) en The Protectors (2009).
Hesse (soldate)
Die Hesse of Hessians [ˈhɛʃənz], soos hulle in Engels genoem is, was 18de eeuse kontraksoldate wat deur die heersers van Duitse state verhuur is om aan die kant van Britse troepe te veg. Die destydse Britse regering het minder moeilikhede ondervind om lenings vir die huur van vreemde soldate aan te gaan as om Britse rekrute te werf.
Die historiese naam van Duitse stryders in Britse diens is van die deelstaat Landgraafskap van Hesse-Kassel afgelei. Die verhuurde Duitse soldate is onder meer gedurende die Ierse Rebellie van 1798 teen Ierse stryders ontplooi, maar hulle word veral verbind met die Britse oorlogvoering gedurende die Amerikaanse Rewolusionêre Oorlog tussen 1775 en 1783.
Sowat 30 000 Duitse soldate het in die Amerikaanse Rewolusionêre Oorlog vir die Britse saak geveg en 'n kwart van alle stryders verteenwoordig wat deur die Britse owerheid na Amerika gestuur is. Hulle het in hul eie tradisionele uniforms in hul ou regimente en onder hul eie offisiers en hul eie vlae aan die oorlogshandelinge deelgeneem, maar het onder die algemene bevel van Britse generale gestaan. Sowat die helfte van hulle was uit Hesse afkomstig - 'n deelstaat waar die plaaslike heerser die verhuur van regimente as 'n bron van staatsinkomste beskou het. Ander klein Duitse state het eweneens kontraksoldate beskikbaar gestel. Verskeie ander Duitse eenhede is op die Britse eilande ontplooi om Britse troepe te vervang wat by die oorlog in Amerika betrokke was.
In die destydse Amerikaanse propaganda is die Duitse kontraksoldate, wat in historiese bronne as pligsgetrou en hoogs gemotiveerd beskryf word, as buitelandse huursoldate uitgebeeld wat geen verbintenis met Amerika gehad het nie. Hessiese oorlogsgevangenes is as plaaswerkers op Amerikaanse boerderye ingespan. Hulle is hul eie stuk land aangebied mits hulle sou dros, en baie van hulle is inderdaad oorreed om by die rewolusionêre Amerikaanse magte aan te sluit.
Gladiolus curtilimbus
Gladiolus curtilimbus is 'n meerjarige plant en geofiet wat tot die genus Gladiolus behoort. Die plant is endemies aan die Demokratiese Republiek die Kongo.
Laeveldnaguil
Die Laeveldnaguil (Caprimulgus fossii) is 'n voëlspesie in die Caprimulgidae (naguil) familie.
Dit kom hoofsaaklik suid van die ewenaar in Afrika voor. 'n Geïsoleerde spesie kom in Ekwatoriaal-Guinee en in die weste van Gaboen voor. Dit is 'n seisoenale besoeker aan die noordelike Demokratiese Republiek van die Kongo, die noorde van Tanzanië, die suide van Kenia en suidelike Uganda. Dit kom die hele jaar deur in Angola, Botswana, Burundi, Republiek van die Kongo, Lesotho, Malawi, Mosambiek, Namibië, Rwanda, Suid-Afrika, eSwatini, Tanzanië, Zambië en Zimbabwe.
Hierdie voël se geluid is 'n lang kras geluid, wat wissel tussen afwissel tusen 'n vinnige en stadige geluid.
Springpakkie
'n Springpakkie is 'n moulose, kraaglose rok bedoel om oor 'n bloes, hemp of trui gedra te word. Soomlyne kan van verskillende lengtes wees en die tipe van die kraag ens. is ook veranderlikes in die ontwerp.
'n Sonrok is soos die springpakkie ook mouloos en kraagloos; maar sodanige artikel word egter nie oor 'n bloes of trui gedra nie, en is duidelik van verskillende snit en mode. Die voorskootrok kan gesien word as 'n spesiale geval van die springpakkie. Indien die ontwerp van die rok direk geïnspireer is deur 'n voorskoot (met 'n bib aan die voorkant en bande oor die rug, byvoorbeeld), word die kledingstuk tipies beskryf as 'n voorskootrok.
Ford Bronco
Die Bronco is in 1966 bekend gestel as 'n mededinger vir die klein vierwieldryf, kompakte SNV wat die Jeep CJ-5 en Internasionale Harvester Scout ingesluit het, en is op sy eie platform gebou. 'n Groot herontwerp in 1978 plaas die Bronco in 'n groter klas, met behulp van 'n verkorte Ford F-reeks vragmotoronderstel, om te kan kompeteer met beide die soortgelykaangepaste Chevy K5 Blazer, sowel as die Dodge Ramcharger.
Dactylia repens
Dactylia repens is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Dactylia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1886 deur Carter.
Erin Sanders
Erin Sanders (gebore 19 Januarie 1991) is 'n Amerikaanse aktrise. Sy is bekend vir haar rolle in die televisiereekse Zoey 101 (2005), Big Time Rush (2009), en Melissa & Joey (2010).
Baba
’n Baba (van die Maleise baba of moontlik Engelse baby) is die jong nakomeling van ’n mens. Die term word ook gebruik vir ’n kleinserige persoon of nielewende vertroeteling.
Maria Dizzia
Maria Dizzia (gebore 29 Desember 1974) is 'n Amerikaanse aktrise. Sy is bekend vir haar rolle in die rolprente Rachel Getting Married (2008), Martha Marcy May Marlene (2011), While We're Young (2014), en True Story (2015).
Baba
’n Pasgeborene is ’n baba wat net ure of dae oud is. Voor geboorte word daarna as ’n fetus verwys. Die term "baba" word gewoonlik gebruik vir ’n kind wat tot ’n jaar oud is; definisies verskil egter en kan kinders tot sowat twee jaar insluit. Wanneer ’n baba begin loop, word die term kleuter eerder gebruik.
Fisieke eienskappe van pasgebore babas
thumb|260px|Tweelingsusters van agt maande oud. ’n Pasgeborene se skouers en heupe is breed, die buik staan effens uit en die arms en bene is lank in vergelyking met die res van die lyf.
Lengte en massa
In ontwikkelde lande is die gemiddelde lengte van ’n pasgebore baba 35,6 tot 50,8 cm, hoewel babas wat vroeg gebore is kleiner kan wees. Die manier waarop ’n baba se lengte gemeet word, is om hom neer te lê en met ’n maatband te meet van die bopunt van die kop tot by die onderkant van die hakstene.
Kop
’n Pasgebore baba se kop is baie groot in vergelyking met die lyf en die kopbeen is enorm relatief tot die gesig. Terwyl ’n mens se kopbeen sowat ’n sewende van die totale lengte van die liggaam uitmaak, is ’n pasgeborene s’n sowat ’n kwart. Die normale omtrek van ’n baba se kop by geboorte is 33 tot 36 cm. Baie dele van die pasgeborene se skedel het nog nie ten volle tot been ontwikkel nie, en dit lei tot "sagte kolle" – die twee grootstes is die diamantvormige kol aan die boonste voorkant van die kop en die kleiner driehoekvormige kol aan die agterkant. Later in die baba se lewe sal dié bene saamsmelt as deel van ’n natuurlike proses.
Tydens geboorte verander die baba se kop om in die geboortekanaal te pas, en soms word hy of sy met ’n langwerpige kop gebore. Dit sal gewoonlik binne dae of weke self regkom. Spesiale oefeninge wat soms deur die dokter aanbeveel word, kan die proses aanhelp.
thumb|links|180px|’n Pasgebore baba se naelstring word geknip.
Hare
Sommige pasgeborenes het dun, donserige liggaamshare. Dit kan veral aan die rug, skouers, voorkop, ore en gesig voorkom van babas wat te vroeg gebore is. Dit verdwyn binne ’n paar weke. Sommige babas word met hare op die kop gebore, terwyl ander donsies het of selfs kaalkop kan wees. As die ouers ligte velle het; kan die hare blond wees al is die ouers nie.
Die baba se haarkleur en -tekstuur verander mettertyd. Rooi hare kan blond word, krulhare kan reguit word en ’n digte, donker haardos kan yler en ligter word.
Vel
Onmiddellik ná geboorte kan ’n baba se vel gryserig of blouerig wees. Sodra die baba begin asemhaal, gewoonlik binne een of twee minute, kry die vel sy regte kleur.
Geslagsdele
’n Pasgeborene se geslagsdele kan vergroot en rooierig wees, en manlike babas kan ’n buitengewoon groot skrotum hê. Die borste kan ook vergroot wees, selfs by seuntjies. Dit word veroorsaak deur die moeder se hormone en is tydelik van aard.
Naelstring
Die naelstring van ’n pasgeborene is blouerig-wit. Ná geboorte word die naelstrig gewoonlik geknip, met ’n stukkie van sowat 2,5 tot 5 cm wat oorbly. Die naelstring sal uitdroog, krimp en eindelik binne drie weke afval. Nadat dit gesond geword het, sal dit die naeltjie word.
Voeding en versorging
thumb|200px|’n Baba drink aan sy ma. Babas huil as ’n vorm van basiese, instinktiewe kommunikasie. ’n Huilende baba kan uiting aan ’n verskeidenheid gevoelens gee, insluitende honger, ongemak, oorstimulasie, verveling, eensaamheid of ’n ander behoefte.
Borsvoeding is die aanbevole metode van voeding deur alle babagesondheidsorganisasies. As dit onmoontlik of onwenslik is, word bottelvoeding gegee deur melk wat uitgedruk word of ’n babaformule. Babas word gebore met ’n suigrefleks wat hulle in staat stel om melk uit die ma se tepel of die bottel se speen te suig. Soms word ’n soogvrou gehuur om te help met ’n baba se voeding, maar dit is seldsaam, veral in die ontwikkelde wêreld.
Voldoende voedselinname op ’n vroeë ouderdom is baie belangrik vir ’n baba se ontwikkeling. Die basis vir optimale gesondheid, groei en senuontwikkeling oor die hele lewensduur word in die eerste 1 000 dae van die lewe gevestig. Van geboorte tot op vier maande moet babas borsmelk of ’n ongemodifiseerde melkvervanger inneem. Namate ’n baba se dieet verbeter, kan vingerkos sowel as vrugte, groente en klein hoeveelhede vleis bygevoeg word.
Namate babas ouer word, kan voedselaanvullings bygevoeg word. Baie ouers kies klaarbereide babakos om melk aan te vul, terwyl ander die gesin se gewone kos vir hulle baba gee. Spening is die proses waardeur borsmelk uigeskakel word in ’n baba se dieet deur dit met vaste kos te vervang.
Totdat hulle self die toilet kan gebruik, dra babas in ontwikkelde lande doeke. Kinders het meer slaap as volwassenes nodig – tot 18 uur vir pasgebore babas. Dit neem af namate die kind ouer word.
BIOS
BIOS, 'n akroniem vir Basic Input/Output System, is 'n biblioteek met 'n stel basisinstruksies vir die eerste kommunikasie tussen die hardeware en die bedryfstelsel. Tydens die opbring van 'n persoonlike rekenaar, wanneer die bedryfstelsel nog nie gelaai is nie, is dit ook die enige sagteware wat beskikbaar is.
As 'n rekenaar aangeskakel word, voer die BIOS 'n POST-roetine (Power-On Self-Test) uit. As alles reg lyk, dra die BIOS beheer na die selflaaisektor (bootloader) oor om die bedryfstelsel te laai. Die selflaaisektor kan gewoonlik op die eerste sektor van 'n aanwesige hardeskyf gevind word.
Danie Joubert
Filmografie
As regisseur:
As akteur:
Annelize van der Ryst
Annelize van der Ryst (geb. 8 Maart 1948) is 'n Suid-Afrikaanse aktrise. Sy is veral bekend as Matrone in die Afrikaanse sepie 7de Laan. Sy tree in 2020 uit nà 18 jaar as die Matrone. Sy is aangeneem en haar geboortema se van was Hattingh. Sy gradueer in 2004 met B.Phil ( Bybelinterpretasie) aan die Universiteit Stellenbosch. In 2010 ontvang sy 'n honneursgraad in Nabye Oosterse Studies van Unisa en in 2017 die graad MA (cum laude) in Antieke Nabye Oosterse Studies ook aan Unisa.
Filmografie
Televisie:
Barrie Chase
Barrie Chase (gebore 20 Oktober 1933) is 'n Amerikaanse aktrise. Sy is bekend vir haar rolle in die rolprente Mardi Gras (1958), Cape Fear (1962), It's a Mad Mad Mad Mad World (1963), en The Flight of the Phoenix (1965).
Djoir
Djoir is 'n Amerikaanse aktrise. Sy is bekend vir haar rolle in die televisiereekse Pretty Little Liars (2010), Orange Is the New Black (2013), en Rush (2014).
2008 Japannese Grand Prix
Die 2008 Formule Een Japannese Grand Prix is op 1 Oktober 2008 op die Fuji Speedway in Japan gehou. Dit was die sestiende wedren van die kampioenskapseisoen en is deur Fernando Alonso in 'n Renault gewen.
Mercedes-Benz S-klas (C217)
Die Mercedes-Benz S-klas (C217) is 'n groot luukse motor/toermotor wat van 2014 tot 2020 deur Mercedes-Benz vervaardig is.
Die C217-model het die CL-klas (C216) opgevolg en is die laaste weergawe van die S-klas-koepee. Dit is ook die eerste Mercedes-koepee wat die S-klas-naam dra sedert 1992.
Ontwikkeling
Die Concept S-klas Coupé is op die Frankfurtse motorskou in 2013 bekendgestel om die voorkoms van die komende S-klas koepeemodel te vertoon. Dit bevat 'n splinternuwe ontwerp in vergelyking met die vorige CL-klas-model, en gebruik die Sensual Purity-ontwerpfilosofie van die handelsmerk wat die eerste keer in 2009 vir die W222 S-klas ontwikkel is.
Onthulling van produksiemotor
Die produksieweergawe van die S-klas-koepee is in Februarie 2014 bekendgestel, met sy eerste openbare vertoning op die Geneefse Internasionale Motorskou in Genève in Maart 2014. Mercedes het die S500-model (bekend as die S550 op die Amerikaanse mark) op die Genève-skou vertoon. Dit bevat al die nuutste bestuur- en veiligheidstelsels wat in 2013 op die Mercedes-Benz S-klas (W222) bekendgestel is, insluitend verkeerstekenhulp en stroomop-waarskuwingsfunksie.
Suspensie
Die C217 koepee bied steeds die AIRMATIC semi-aktiewe lugvering as standaard aan. Die C217 het 'n opdatering bekendgestel aan die hidrouliese ten volle aktiewe Magic Body Control- vering (wat op die W222-sedanmodel gedebuteer het), wat die voertuig tot 2,5 grade in 'n draai laat leun, soortgelyk aan die manier waarop 'n motorfiets in 'n draai leun. Die leun is bedoel om die effek van sentrifugale krag op die insittendes teen te werk en is slegs beskikbaar op agterwielaangedrewe modelle.
Beligting
Net soos die W222-sedan, het die C217 koepee volledige LED-beligting aan die buite- en binnekant van die voertuig. Opsionele kopligfunksies bevat 47 Swarovski-kristalle in elke koplig: 30 kristalle vir die flikkerligte en 17 vir die dagligte.
Staking
Produksie van die C217 sal waarskynlik na die 2021-modeljaar gestaak word.
Henrik Bechman
Henrik Bechman (gebore 30 Junie 1973) is 'n Deense akteur. Hy is bekend vir sy rolle in die rolprente Polle Fiction (2002) en The Last Day (2004).
Kelsey Sanders
Kelsey Sanders (gebore 11 Julie 1990) is 'n Amerikaanse aktrise en vervaardiger. Sy is bekend vir haar rolle in die rolprente The Blind Side (2009), The Genesis Code (2010), en Rumors of Wars (2014), en in die televisiereeks Mad Men (2007).
Catherine, Prinses van Wallis
Catherine, Prinses van Wallis GCVO (gebore Catherine Elizabeth (Kate) Middleton op 9 Januarie 1982 in Reading, graafskap Berkshire) is die eggenote van William, Prins van Wallis, wat die eerste aanspraakmaker op die Britse troon is.
Lewensloop
Die Prinses van Wallis het in Bucklebury in die graafskap Berkshire grootgeword. Sy het die St. Andrew-skool in Pangbourne in die graafskap Berkshire en die Marlborough-kollege in die graafskap Wiltshire bygewoon, en daarna kunsgeskiedenis aan die Skotse Universiteit van St. Andrews gestudeer. Van November 2006 tot Oktober 2007 het sy by die klerefirma Jigsaw gewerk, en sedert einde 2008 by Party Pieces, 'n posbestellingsonderneming vir feesbenodigdhede en -versierings wat aan haar ouers behoort.
Sy is nie van adellike afkoms nie en is 'n lid van die Anglikaanse Kerk. Sy het 'n jonger suster (Pippa, gebore 1983) en broer (James, gebore 1987).
Op 22 Julie 2013 het sy die lewe geskenk aan 'n babaseuntjie in 'n Londense hospitaal. Die Britse koningshuis het 'n paar dae later bekend gemaak die nuweling se naam is George Alexander Louis, nou prins George van Wallis. Die naam George, van ses konings, is ook die naam van wyle koningin Elizabeth II se pa, George VI, wat die Britte tydens die Tweede Wêreldoorlog verenig het. Hul tweede kind, prinses Charlotte Elizabeth Diana, is op 2 Mei 2015 in Londen gebore. Die naam Charlotte is die vroulike vorm van Charles, vader van William en ook een van Catherine se suster, Pippa, se name; die naam Elizabeth is die tweede naam van Catherine en ook van haar moeder, Carole Middleton, en die eerste naam van koningin Elizabeth II, grootmoeder van William. Die naam Diana is die naam van Diana, Prinses van Wallis, William se moeder. Hul derde kind, Louis Arthur Charles, is op 23 April 2018 gebore. Agttien konings in Frankryk het Louis geheet; dit is ook William se vierde naam. Louis is 'n familienaam van die Mountbatten-familie. Dit was die naam van prins Philip se oom en prins Charles se “ere-oupa”, die graaf Mountbatten van Birma, en van prins Philip se oupa, prins Louis van Battenberg (later Mountbatten en die eerste Markies van Milford Haven). Arthur is een van William én sy pa, Charles, se name. Sy naam Charles is ook sy oupa se naam, sowel as een van William se broer, Harry, s'n.
Jørgen Beck (akteur)
Jørgen Beck (13 Desember 1914 – 5 Oktober 1991) was 'n Deense akteur. Hy was bekend vir sy rolle in die rolprente Seksdagesløbet (1958), Flagermusen (1966), en Manden der tænkte ting (1969), en in die televisiereeks Huset på Christianshavn (1970).
Characiformes
Characiformes is 'n vis-orde wat hoort tot die klas Actinopterygii.
Families
Die volgende families is deel van die orde Characiformes:
Materialisme
Die term materialisme verwys na die lewensbeskouings en filosofiese rigtings wat die wêreld, soos 'n mens dit kan waarneem, vanuit 'n suiwer materiële, nie-geestelike perspektief probeer beskryf.
Praktiese materialisme
Die praktiese materialisme is 'n leefwyse wat uiterlike sake en sinnelike genot as sy dryfkrag het.
Teoretiese materialisme
Die teoretiese materialisme is 'n filosofiese rigting, wat die wêreld en alle natuurlike verskynsels as die enige en ewige sfeer beskou wat bestaan. Materie, insluitende die massa van byvoorbeeld die menslike liggaam, is dus die grondslag van die heelal, terwyl die geestelike en sielkundige wêreld nie onafhanklik van die materiële bestaan nie, maar ondergeskik is aan die stoflike wêreld. Die hoofsaaklike voordenkers van hierdie filosofiese rigting is die Duitse filosowe Ludwig Büchner (1824-1899), Ludwig Feuerbach (1804-1872) en Ernst Haeckel (1834-1919); die Engelse filosoof Thomas Hobbes (1588-1679); en die Franse filosoof Julien Offray de Lamettrie (1709-1751, Die mens - 'n masjien).
Die filosowe van die idealisme beskryf die wêreld vanuit die teenoorgestelde sienswyse.
Psigologiese materialisme
Die psigologiese materialisme beweer dat geestelike en sielkundige verskynsels stoflik van aard is of ten minste as die gevolge van materiële ontwikkelinge beskou moet word.
Historiese materialisme
Die historiese materialisme beskryf die geestelike en maatskaplike ontwikkeling van die mens vanuit sy materiële en ekonomiese lewensomstandighede. As gevolg van hierdie sienswyse kan die geskiedenis vanuit 'n suiwer ekonomiese perspektief ontleed word. Die belangrikste rigting is die dialektiese materialisme ("diamat") van Karl Marx (1818-1883). Karl Marx, wat sy filosofie gedeeltelik uit die werk en die dialektiese metode van Georg Wilhelm Friedrich Hegel (1770-1831) ontwikkel, erken dat die maatskaplike teenstellings moet omslaan na 'n rewolusionêre vryheidsstryd.
In sy werk Zur Kritik der politischen Ökonomie (1859) verklaar Karl Marx die geskiedenis as 'n proses wat volgens presiese wette afloop (determinisme). Daar is 'n maatskaplike en ekonomiese fundering van sowel die mens asook die geskiedenis, waarvan die ideologiese bowebou of die bewussyn afhanklik is. Kuns, wetenskap, die bedeling van 'n staat, godsdiens en reg kan dus nie geskei word van die ekonomie en sosiale werklikheid nie, en die lewenshouding of bewussyn van die mens word deur hierdie basis bepaal.
Binne die ekonomiese en maatskaplike basis word die produktiewe faktore van 'n maatskappy ontwikkel (werktuie, tegnologie, arbeidskrag en opleiding), maar ook die omstandighede waaronder produksie plaasvind. Die konsepte van private eiendom en werkverdeling is enersyds noodsaaklik vir die ekonomiese en tegnologiese vooruitgang, hulle lei andersyds tot die ontvreemding van die mens, wat hom nie meer met sy werk en homself kan vereenselwig nie. Die klasse, wat in hierdie maatskaplike en ekonomiese stelsel uitgebuit word, strewe na 'n verandering of selfs omwenteling, terwyl die besittersklas hom reaksionêr gedra en die ou toestand wil bewaar.
Dit is dus net klassestryd, wat vooruitgang in die verloop van die geskiedenis kan teweegbring, en dit lei noodsaaklik tot rewolusies, wat die teenstellings van die sosiale en ekonomiese basis kan oplos, die bowebou verander en 'n nuwe historiese tydperk met beter lewensomstandighede vir almal inlei. Volgens Marx is daar 'n historiese ontwikkeling, wat uitgaan van die anvanklike oerkommunisme en uiteindelik uitmond in 'n moderne kommunisme sonder klasverskille.
Godsdiens en owerhede
Die materialisme is sterk gekant teen die ou maatskaplike orde, wat deur die godsdiens en outeritêre owerhede aan die mens opgedwing word, en dien as die ideologiese wapen van die vooruitstrewende klasse. Karl Marx ontmasker byvoorbeeld radikaal die poging van godsdienstige instellings om die ou orde te steun deur gelykheid via die konstruk van 'n onsterflike siel eers vir 'n latere "hiernamaals" te belowe ("Religion ist Opium für das Volk" - "Godsdiens is opium vir die volk"). Die historiese materialisme dien as grondslag vir die marxisme en marxisme-leninisme, wat - net soos die Christelike geloof - as 'n soort heilsleer kan beskou word, waarby die idealistiese opvatting van 'n paradys deur 'n meer realistiese konsep van 'n kommunistiese maatskappy vervang word.
Sekere invloede van die materialisme kan ook in die Protestants-Christelike ideologie van die calvinisme aangewys word. Alhoewel hier geen werklike uiteensetting met die materialisme plaasvind nie, word 'n veranderende ekonomiese basis - veral die konsep van private eiendom - geskik by die Christelike tradisie aangepas.
Vulgêre materialisme
Die belangrikste voorstander van die 19de eeuse vulgêre materialisme is Karl Vogt (1817-1895), wat sy sienswyse met die leuse "Die mens is wat hy eet" ("Der Mensch ist, was er isst") opsom.
Capgemini
Capgemini is 'n Franse maatskappy vir digitale dienste wat deur Serge Kampf in 1967 in Grenoble gestig is, onder die naam Sogeti. Dit is die konsultasie-onderneming wat die beste verdienste behaal in die land, en is onder die top tien in die bedryf wêreldwyd. Die maatskappy is in Parys genoteer op die CAC 40 op die Paryse Effektebeurs.
Jackie Sandler
Jackie Sandler (gebore 24 September 1974) is 'n Amerikaanse aktrise. Sy is bekend vir haar rolle in die rolprente Little Nicky (2000), Zookeeper (2011), Hotel Transylvania (2012), en Pixels (2015).
Cathy Jenéen Doe
Cathy Jenéen Doe (gebore 13 November 1970) is 'n Amerikaanse aktrise. Sy is bekend vir haar rolle in die rolprente Chance (2002) en Expecting Love (2008), en in die televisiereeks Passions (1999).
Dactylia syphonoides
Dactylia syphonoides is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Dactylia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1814 deur Lamarck.
Wilhelm Röntgen
Wilhelm Conrad Röntgen (27 Maart 1845 – 10 Februarie 1923) was 'n Duitse fisikus wat op 8 November 1895 die eerste elektromagnetiese-bestraling in die golfspektrum, nou bekend as x-strale, geproduseer en waargeneem het. As erkening vir die ontdekking het hy die eerste Nobelprys vir fisika in 1901 ontvang. In 2004, ter ere van Röntgen se prestasies het die Internasionale Unie van Suiwer en Toegepaste Chemie element 111, 'n radioaktiewe element met verskeie onstabiele isotope, roentgenium genoem. Die meeteenheid vir die blootstelling van X-strale en gammastrale, roentgen, is ook na hom vernoem. Dit is in 1928 as die eerste internasionale meethoeveelheid vir ioniserende straling aanvaar, maar die Internasionale Komitee vir Gewigte en Metings het die gebruik daarvan nooit aanvaar nie.
Gauteng-grasaalwyn
Die Gauteng-grasaalwyn (Aloe verecunda) is 'n aalwyn wat endemies aan Mpumalanga, Gauteng, Noordwes en Limpopo is. Die plant se blare lyk amper soos gras en die blomme is oranje-rooi. Die aalwyn verloor sy blare gedurende die winter en blom in November tot Desember.
Daan Retief
Lewe en werk
Daniël Arnoldus Retief is op 22 Februarie 1926 in ’n spoorweghuis langs Koebergwegstasie in Maitland, Kaapstad, gebore as seun van Daniël Myburgh Retief en Petronella Johanna Albertyn. Hy is die naas jongste van ses kinders en sy broers en susters is Adriana Johanna, Jacobus Myburgh, Edna Victoria, Dirk Hugo Albertyn en Petrus Johannes. Hy word groot in die Strand, Durbanville en Kaapstad, waar hy meeste van sy kinderjare in ’n weeshuis deurbring. Hier matrikuleer hy in 1943 aan die Hoërskool Jan van Riebeeck.
Hierna word hy in 1946 ’n beroepsakteur by die Hendrik Hanekom-Geselskap tydens hulle opvoering van die drama Met die waters wat verby is en speel in nog vyf stukke by hulle voordat hy met die stigting van die Nasionale Toneelorganisasie daarby aansluit. In die jare 1946 tot 1954 deurkruis hy die land op talle toneelreise. Dan sluit hy in 1955 as omroeper by die Suid-Afrikaanse Uitsaaikorporasie (SAUK) se Afrikaanse diens aan. Hy is die bekende stem van Staal Burger van die radioreeks met dieselfde naam wat hy saam met Fanus Rautenbach skryf.
Jamie Uys vra hom in 1969 om ’n rolprent oor Staal Burger te maak en hy skryf die draaiboek en is regisseur van hierdie film. Van hierdie tyd is hy ’n voltydse filmregisseur van onder andere die films Breekpunt, Die rebel, Salomien, Soekie, Sonja, Night of the puppets en Beloftes van more. In 1981 skakel hy oor na televisie as regisseur. Televisiereekse onder sy regie sluit in Guilliam Woudberg, Die seders van Lebanon, Die jare daarna (wat hy reeds in 1958 as ’n radiodrama skryf en dit baseer op sy eie ervaring na skoolverlating), Transkaroo en Jasper le Feuvre. Sy radiodrama Die vlakte duskant Hebron word ook deur Nic de Jager as reeks vir die televisie verwerk.
Hy is getroud met Tertia Prinsloo en die egpaar het twee seuns, Alexis Ignatius en Daan André. Sy seun, Alexis Retief, maak later naam as sielkundige en bedrewe kortverhaalskrywer.
Daan Retief is op 10 Desember 1990 oorlede
Skryfwerk
Hy lewer skryfwerk in allerlei genres wat insluit talle kortverhale in tydskrifte (sommige onder skuilname) en ’n indrukwekkende lys oorspronklike bydraes vir die Afrikaanse Diens van die SAUK, wat insluit elf vervolgverhale (waaronder Vygiestrand se mense, Die muur langs Duinekraal en Hoor jy die seemeeu), sewe stukke wat in Kleinteater uitgesaai is en ten minste vyf dramas vir radioteater.
In 1968 skryf hy ’n drama oor die geboorte van Christus vir marionette, Die Kersverhaal, wat deur Bess Finney opgevoer word.
Die konsertinakoning is aanvanklik ’n radiovervolgverhaal wat oor die Afrikaanse diens van die SAUK uitgesaai is en wat dan in romanvorm verwerk en gepubliseer word. Dit vertel die verhaal van ’n tipiese Ierse familie se wedervaringe wanneer hulle na Suid-Afrika emigreer.
Eerbewyse
In 1987 ken die Hoërskool Jan van Riebeeck ’n erepenning aan hom toe vir sy skryf- en teaterwerk.
Publikasies
Hy publiseer die volgende werke:
Filmografie
Hy is betrokke by die volgende produksies:
Dactylia varia
Dactylia varia is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Dactylia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1843 deur Gray.
Skaapvleis
Lams- en skaapvleis is die vleis van mak of huishoudelike skape (Ovis aries). Die vleis van 'n skaap in sy eerste jaar word lamsvleis genoem, dié van 'n jong skaap ouer as een jaar is 'n hamel, en die vleis van 'n volwasse skaap is skaapvleis.
Die karkas word in vier kwarte verdeel, twee voorkwarte en twee agterkwarte. Die voorkwart strek van die nek tot by die lies. Karkassnitte uit die voorkwart is dikwels taaier as agterkwartsnitte, omdat die spiere harder werk, maar dit benadeel nie die geur of smaak nie. Vir hierdie snitte is langer gaarmaakmetodes soos stowe, smoor of potbraai dikwels beter. Die agterkwart is die agterste deel van die dier, met sagter snitte wat geskik is vir braai en ander vinnige gaarmaakmetodes.
Lams- en skaapvleis se smaak kan wissel, volgens die dier se ouderdom en die tipe weiveld waarop die dier geloop het. Die term lammers beskryf lewende jong skape, wat vir vleis mag gebruik word, of nie. In Australië word dikwels die term prima lam gebruik om te verwys na lammers wat vir vleisproduksie bestem is.
Volgens die Rooivleisindustrie van Suid-Afrika word die volgende vleissnitte onderskei:
Lucia Chase
Lucia Chase (24 Maart 1897 – 9 Januarie 1986) was 'n Amerikaanse aktrise. Sy was bekend vir haar rolle in die televisiereekse Omnibus (1952) en Live from Lincoln Center (1976).
Dactylospongia
Dactylospongia is 'n genus van sponsdiere uit die klas van die Demospongiae (gewone sponse).
Karina Bell
Karina Bell (26 September 1898 – 5 Junie 1979) was 'n Deense aktrise. Sy was bekend vir haar rolle in die rolprente David Copperfield (1922), Wienerbarnet (1924), The Last Night (1928), en 5 raske piger (1933).
Pous Gregorius XII
Gregorius XII was die 205de pous van die Rooms-Katolieke Kerk van 1406 tot 1415 en een van die min pouse wat vrywillig afgetree het. Sy aftrede het 'n einde gemaak aan die Westerse Skisma.
Biografie
Pous Gregorius XII is gebore as Angelo Correr (of Corraro) ongeveer in 1325 in Venesië, Italië, die seun van Niccolò di Pietro en sy vrou Polissena. Hy studeer teologie en word aangestel as die kanunnik van die katedraal van Venesië. Op aandrang van die senaat van Venesië, word hy op 23 Maart 1377 aangestel as diaken van die kerk van Corona. Hy word ook professor in teologie aan die universiteit van Bologna. Op 1 Desember 1390 word hy aangestel as Latynse Patriarg van Konstantinopel. Op 12 Junie 1405 bevorder Pous Innocentius VII hom tot kardinaal-priester van San Marco in Rome. Op 30 November 1406 volg hy Pous Innocentius VII op en word gekroon op 19 Desember 1406. Hy regeer tot sy aftrede op 18 Oktober 1415 en sterf as kardinaal-biskop van Ponto Santa Rufina op 18 Oktober 1417. Hy word opgevolg deur Pous Martinus V.
Die naam ‘Gregorius’ beteken 'wagter'.
Pontifikaat
Pous Gregorius XII is verkies in 'n tyd van groot verdeeldheid in die Rooms-Katolieke Kerk, die Westerse Skisma. Hy is gesteun deur verskeie Italiaanse prinse en koning Ladislaus van Napels. Ladislaus het sy erkenning as koning te danke gehad aan die pous van Rome. Die Teenpous Benedictus XIII in Avignon het egter ook baie steun gehad. By die begin van die konklaaf is bepaal dat die oplossing van die probleem van die Westerse Skisma eerste prioriteit sou geniet. Alle kardinale het belowe om indien die probleem opgelos sou word, die verkose pous en Benedictus of sy opvolger sou aftree sodat 'n nuwe pous gekies kon word om die geskil te besleg.